San Torpe'

San Torpe' de Piza (29 arvî 68) o l'è un di primmi martiri crestien, protettô di mainæ.

Biografia
Segondo a lezendia Caius Torpetius o nasce' a Piza de famiggia patriççia. O vègne ófiçiâ de l'impiao Neron, cappo da so guardia do corpo e intendente do palaççio.

In ócaxon da çeimonia d'inaoguraçion do tempio de Diaña a Pisa, o cavaggêo Torpe' (convertio a-o crestianeximo da l'apostolo san Paolo de Tarso, a-o quæ o l'aiva fæto a guardia quand'o l'ea stæto prexonê a Romma) o professò a so nœuva fe' inte 'n solo Dê denanti a-o Neron, che invece o l'atriboiva a creaçion do mondo a-a dea Diaña.

L'impiao o gh'ordinò de cantâ un inno a-a groia de Diaña, ma o Torpe' o refuò d'abiurâ a so fe' crestiaña. Neron, furioso, o-o fe' fragelâ, ma a colonna a-a quæ o l'ea attaccao a se stoccò e a l'amaççò o so boia Satellicus. Dapœu o-o dette in pasto a-e bestie feroçe, 'na tigre  e 'n lion, ma quelle se gh'accoccion a-i pê. A-a fin o-o feççe degolâ. 

O so amigo Andronigo o l'arecuge' a so testa, che into XIII sec. a fu venerâ inta gexa de San Rossô, vexin a Piza. 

Neron o feççe mette o so corpo decapitao insce 'na barca co-in gallo e un can perchè o fessan a tocchi, segondo o castigo riservao a-i parriçiddi, di quæ sti doi animæ son i scimboli. A barchetta a fu lasciâ andâ inte l'Arno e de lì in mâ. O 17 de mazzo a s'amorò insce l'æña davanti a Hereaclea ch'a saiâ ribattezâ Saint-Tropez. Segondo a lezendia popolâ una matroña romaña ciamâ Çeleriña, avvizâ in sœunno, a l'arecugette o corpo intatto. O galletto o xoattò via co-in pelucco de lin e, o dette o nomme a-o paize de Cogolin (coq au lin: etimologia fasa, perchè a quelli tempi in Provença no se parlava françeize).

miniatura|center|A gexa de san Torpè a Zena

 Atri progetti 

categoria:santi
Categorîa:Biografìe